62021CO0777_INF
Определение на Съда (осми състав) от 19 октомври 2022 г. —Comune di Portici
(Дело C‑777/21) (
1
)
„Преюдициално запитване — Член 99 от Процедурния правилник на Съда — Член 49 ДФЕС — Свобода на установяване — Член 56 ДФЕС — Свободно предоставяне на услуги — Движение по пътищата — Регистрация и данъчно облагане на моторните превозни средства — Превозно средство, регистрирано в държава членка — Водач с местопребиваване в държавата членка по регистрацията на превозното средство и в друга държава членка — Правна уредба на държава членка, която забранява на лицата, пребиваващи на нейна територия от повече от 60 дни, да се движат в тази държава членка с превозно средство, регистрирано в чужбина“
Свободно движение на хора — Свобода на установяване — Ограничения — Национална правна уредба, която забранява на самостоятелно зает работник, който от повече от 60 дни пребивава в държава членка, да се движи там с превозно средство, регистрирано в друга държава членка — Превозно средство, което нито е предназначено да се използва основно в първата държава членка, нито действително се използва така — Недопустимост — Обосновка — Липса
(член 49 ДФЕС)
(вж. т. 16—19, 22, 23 и 25—31, както и диспозитива)
Диспозитив
Член 49 ДФЕС трябва да се тълкува в смисъл, че не допуска национална правна уредба, която забранява на самостоятелно заетите работници, които пребивават в държава членка от повече от 60 дни, да се движат там с регистрирано в друга държава членка превозно средство, когато превозното средство нито е предназначено за трайно използване основно в първата държава членка, нито действително се използва така.
(
1
)	ОВ C 148, 4.4.2022 г.